KOMISSION ASETUS (EY) N:o 1369/95,
annettu 16 päivänä kesäkuuta 1995,
tietyistä lisäyksistä täydentävän kaupan järjestelmän (TKJ) soveltamista koskeviin yksityiskohtaisiin sääntöihin Espanjan ja yhteisön, lukuun ottamatta Portugalia, välillä tiettyjen hedelmien ja vihannesten osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Espanjan ja Portugalin liittymisasiakirjan,
ottaa huomioon tuoreiden hedelmien ja vihannesten kaupassa täydentävän järjestelmän soveltamista koskevista yleisistä säännöistä 23 päivänä lokakuuta 1989 annetun neuvoston asetuksen (ETY) N:o 3210/89 (1), sellaisena kuin se on muutettuna asetuksella (ETY) N:o 3818/92 (2), ja erityisesti sen 9 artiklan,
sekä katsoo, että
komission asetuksessa (ETY) N:o 816/89 (3), sellaisena kuin se on viimeksi muutettuna asetuksella (EY) N:o 997/95 (4), vahvistetaan luettelo tuoreiden hedelmien ja vihannesten kaupassa sovellettavaan täydentävään järjestelmään kuuluvista tuotteista 1 päivästä tammikuuta 1990 alkaen; tomaatit, latva-artisokat, melonit, aprikoosit, persikat ja mansikat kuuluvat näihin tuotteisiin,
komission asetuksessa (ETY) N:o 3944/89 (5), sellaisena kuin se on viimeksi muutettuna asetuksella (ETY) N:o 3308/91 (6), laaditaan hedelmä- ja vihannesalan täydentävän kaupan järjestelmän, jäljempänä `TKJ`, soveltamista koskevat yksityiskohtaiset säännöt,
komission asetuksessa (EY) N:o 970/95 (7) määritetään edellä mainituille tuotteille asetuksen (ETY) N:o 3210/89 2 artiklassa tarkoitetut kaudet 18 päivään kesäkuuta 1995 saakka; yhteisön muille markkinoille kuin Portugaliin suuntautuvia lähetyksiä koskevat tulevaisuudennäkymät sekä yhteisön markkinoiden tilanne antavat aiheen määrittää kyseisten tuotteiden osalta liitteen mukaiset kaudet 24 päivään syyskuuta 1995 saakka,
on aiheellista muistuttaa, että asetuksen (ETY) N:o 3944/89 tilastollista seurantaa, vientiasiakirjojen käyttöä Espanjasta tapahtuvien lähetysten osalta ja jäsenvaltioiden eri ilmoituksia koskevat säännökset on sovellettava TKJ:n toiminnan varmistamiseksi, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Vahvistetaan liitteessä mainittuihin koodeihin kuuluvien tomaattien, latva-artisokkien, melonien, aprikoosien, persikoiden ja mansikoiden osalta asetuksen (ETY) N:o 3210/89 2 artiklassa tarkoitetut kaudet.
2 artikla
Edellä 1 artiklassa tarkoitettujen tuotteiden lähettämiseen Espanjasta yhteisön muille markkinoille, Portugalia lukuun ottamatta, sovelletaan asetuksen (ETY) N:o 3944/89 säännöksiä.
Kyseisen asetuksen 2 artiklan 2 kohdassa tarkoitettu ilmoitus on kuitenkin tehtävä viimeistään tiistaisin edellisen viikon aikana lähetettyjen määrien osalta.
Asetuksen (ETY) N:o 3944/89 9 artiklan ensimmäisessä alakohdassa tarkoitetut ilmoitukset on tehtävä kuukausittain, viimeistään kunkin kuukauden 5 päivänä edellisen kuukauden tietojen osalta, tarvittaessa ilmoituksessa on oltava maininta "Ei mitään".
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 19 päivästä kesäkuuta 1995 alkaen.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä kesäkuuta 1995.